ประกาศกระทรวงพาณิชย์ เรื่อง รายงานการเสร็จสิ้นการชำระบัญชีของสำนักงานคณะกรรมการกำกับการซื้อขายสินค้าเกษตรล่วงหน้า และตลาดสินค้าเกษตรล่วงหน้าแห่งประเทศไทย
ประกาศกระทรวงพาณิชย์
เรื่อง
รายงานการเสร็จสิ้นการชำระบัญชีของสำนักงานคณะกรรมการกำกับการซื้อขายสินค้าเกษตรล่วงหน้า
และตลาดสินค้าเกษตรล่วงหน้าแห่งประเทศไทย[๑]
 

โดยที่มาตรา ๑๒ (๑)
แห่งพระราชบัญญัติยกเลิกพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ พ.ศ. ๒๕๕๘ กำหนดว่าเมื่อเสร็จการชำระบัญชีแล้ว
ให้คณะกรรมการผู้ชำระบัญชีเสนอรายงานการชำระบัญชีภายในสิบสี่วันนับแต่วันที่เสร็จการชำระบัญชีต่อรัฐมนตรีว่าการกระทรวงพาณิชย์ เพื่อพิจารณาอนุมัติและเสนอคณะรัฐมนตรีเพื่อทราบ
แล้วประกาศในราชกิจจานุเบกษาต่อไป ทั้งนี้ ให้ถือว่าวันที่ประกาศในราชกิจจานุเบกษาเป็นวันถึงที่สุดแห่งการชำระบัญชี

กระทรวงพาณิชย์ขอประกาศให้ทราบโดยทั่วกันว่า
รัฐมนตรีว่าการกระทรวงพาณิชย์
ได้พิจารณาอนุมัติรายงานการชำระบัญชีของคณะกรรมการผู้ชำระบัญชีของสำนักงานคณะกรรมการกำกับการซื้อขายสินค้าเกษตรล่วงหน้า
และคณะกรรมการผู้ชำระบัญชีของตลาดสินค้าเกษตรล่วงหน้าแห่งประเทศไทย และคณะรัฐมนตรีได้มีมติเมื่อวันที่
๒๗ กุมภาพันธ์ ๒๕๖๑ รับทราบรายงานการชำระบัญชีของสำนักงานคณะกรรมการกำกับการซื้อขายสินค้าเกษตรล่วงหน้าและตลาดสินค้าเกษตรล่วงหน้าแห่งประเทศไทย
ตามที่กระทรวงพาณิชย์เสนอแล้ว


ประกาศ
ณ วันที่ ๒๓ มีนาคม พ.ศ. ๒๕๖๑
สนธิรัตน์
สนธิจิรวงศ์
รัฐมนตรีว่าการกระทรวงพาณิชย์






พิมพ์มาดา/จัดทำ
๑๔
มิถุนายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๑๐๔ ง/หน้า ๑๑/๗ พฤษภาคม ๒๕๖๑